Rīgā

Datums skatāms laika zīmogā Nr. 18/TA-961

Uz 21.05.2020. Nr. 142.9/5-16-13/20

Latvijas Republikas Saeimas

Izglītības, kultūras un zinātnes komisijai

Par atbalstu kultūras nozares stabilizēšanas plānam

Ministru kabinets ir iepazinies ar Latvijas Republikas Saeimas Izglītības, kultūras un zinātnes komisijas 2020. gada 21. maija vēstuli Nr. 142.9/5-16-13/20 par atbalstu kultūras nozares stabilizēšanas plānam.

Ministru kabinets 2020. gada 2. jūnija sēdē (prot. Nr. 38 49. § 2. punkts) ir konceptuāli vienojies atbalstīt 32 miljonu *euro* investīcijas kultūras nozares stabilizēšanai un attīstībai. 11 miljoni *euro* no šīs summas paredzēts novirzīt kultūras infrastruktūras atjaunošanai, atlikušo daļu – Covid-19 radīto seku pārvarēšanai.

Ar Ministru kabineta 2020. gada 5. jūnija rīkojumu Nr. 303 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" no līdzekļiem neparedzētiem gadījumiem tika piešķirti 10,6 miljoni *euro* finanšu situācijas stabilizēšanai valsts teātros un koncertorganizācijās, Kultūras ministrijas resora muzejos, Latvijas Nacionālajā bibliotēkā un Latvijas Nacionālajā arhīvā, kā arī radošo personu nodarbinātības programmas izveidošanai. Par atlikušās finansējuma daļas piešķiršanu, izvērtējot Kultūras ministrijas priekšlikumus, paredzēts lemt tuvākajā laikā.

Pateicība Izglītības, kultūras un zinātnes komisijas deputātiem par izpratni saistībā ar Covid-19 krīzes ietekmi uz kultūras nozari un atbalstu kultūras nozares stabilizēšanas plāna īstenošanai.

Pielikumā: Ministru kabineta 2020. gada 16. jūnija sēdes protokola   
Nr. 41 62. § izraksts.

Cieņā

|  |  |  |
| --- | --- | --- |
| Ministru prezidents | (paraksts\*) | A. K. Kariņš |

\* Dokuments ir parakstīts ar drošu elektronisko parakstu